
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 2 

2 Ιανουάριου 2015 


ΑΠΟΦΑΣΕΙ Σ 

Αριθμ. ΠΟΑ. 1004 

Πιστοποιητικό του άρθρου 54Α του Κώδικα Φορολογικής 
Διαδικασίας, ετών 2015 και επομένων. 

Η ΓΕΝΙΚΗ ΓΡΑΜΜΑΤΕΑΣ ΔΗΜΟΣΙΩΝ ΕΣΟΔΩΝ ΤΟΥ 
ΥΠΟΥΡΓΕΙΟΥ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 54Α του Ν. 4174/2013 (ΦΕΚ 
170 Α') και ειδικότερα, τις διατάξεις της παραγράφου 7 
αυτού, με τις οποίες εξουσιοδοτείται ο Γενικός Γραμ¬ 
ματέας Δημοσίων Εσόδων να καθορίζει τον τύπο και το 
περιεχόμενο (πληροφορίες και στοιχεία) του πιστοποιη¬ 
τικού Ενιαίου Φόρου Ιδιοκτησίας Ακινήτων (ΕΝ.Φ.Ι,Α.), τη 
διαδικασία χορήγησής του και κάθε αναγκαία λεπτομέ¬ 
ρεια για την εφαρμογή του άρθρου αυτού. 

2. Τις διατάξεις του άρθρου 4 του Ν. 4174/2013 και 
ειδικότερα, τις διατάξεις της παραγράφου 1 αυτού, με 
τις οποίες εξουσιοδοτείται ο Γενικός Γραμματέας Δη¬ 
μοσίων Εσόδων να μεταβιβάζει τα καθήκοντά του ή να 
αναθέτει αρμοδιότητές του σε όργανα της Φορολογικής 
Διοίκησης. 

3. Τις διατάξεις των άρθρων 1 έως και 10 και 13 του 
Ν. 4223/2013 (ΦΕΚ 287 Α'). 

4. Τις διατάξεις του άρθρου 48 του Νόμου 3842/2010 
(ΦΕΚ 58Α'). 

5. Τις διατάξεις της υποπαραγράφου Ε2 της παραγρά¬ 
φου Ε του πρώτου άρθρου του Ν. 4093/2012 (ΦΕΚ 222 Α'), 
όπως ισχύει, περί σύστασης θέσης Γενικού Γραμματέα 
Δημοσίων Εσόδων. 

6. Την πράξη 20/25-6-2014 του Υπουργικού Συμβουλίου 
(ΦΕΚ 360 ΥΟΔΔ), περί επιλογής και διορισμού Γ ενικού 
Γ ραμματέα της Γ ενικής Γ ραμματείας Δημοσίων Εσόδων 
του Υπουργείου Οικονομικών. 

7. Το γεγονός ότι με την παρούσα απόφαση δεν προ- 
καλείται δαπάνη στον Κρατικό Προϋπολογισμό, απο¬ 
φασίζουμε: 

Άρθρο 1 
Γ ενικά 

1. Από το έτος 2015, το πιστοποιητικό του άρθρου 54 Α 
του Ν. 4174/2013 (πιστοποιητικό ΕΝ.Φ.Ι.Α.) προσκομίζεται 
από το φορολογούμενο, ο οποίος είχε την υποχρέωση 
να δηλώσει ακίνητο ή δικαίωμα επί ακινήτου στη δήλω¬ 


ση Φόρου Ακίνητης Περιουσίας (Φ.Α.Π.) και Ενιαίου Φό¬ 
ρου Ιδιοκτησίας Ακινήτων (ΕΝ.Φ.Ι.Α.) του οικείου έτους, 
ανεξάρτητα αν η δήλωση υποβάλλεται από αυτόν ή συ¬ 
ντίθεται μηχανογραφικά. Το πιστοποιητικό κατά το έτος 
2015 προσκομίζεται από όλους τους φορολογουμένους 
που συμβάλλονται στο ίδιο συμβολαιογραφικό έγγραφο, 
για τα έτη 2010 έως και 2014, εφόσον είχαν υποχρέωση 
να συμπεριλάβουν το ακίνητο ή το δικαίωμα επί ακινή¬ 
του στις δηλώσεις Φ.Α.Π. και ΕΝ.Φ.Ι.Α. των αντίστοιχων 
ετών. Κατά τα επόμενα έτη το πιστοποιητικό προσκομί¬ 
ζεται για τα αντίστοιχα πέντε προηγούμενα έτη. 

2. Αρμόδιος για τη χορήγηση του πιστοποιητικού με 
χειρόγραφη διαδικασία, είναι ο προϊστάμενος της Δ.Ο.Υ., 
ο οποίος ήταν αρμόδιος για την παραλαβή ή τη σύνθεση 
της δήλωσης Φ.Α.Π. και ΕΝ.Φ.Ι.Α. κατά τα αντίστοιχα έτη. 

3. Αν απαιτείται πιστοποιητικό ΕΝ.Φ.Ι.Α. και ο φορο¬ 
λογούμενος απέκτησε ακίνητο ή δικαίωμα επί ακινήτου 
μετά την 1η Ιανουάριου του έτους ή των ετών για τα 
οποία απαιτείται αυτό, για το έτος ή τα έτη αυτά, αντί 
του πιστοποιητικού, υποβάλλει υπεύθυνη δήλωση του 
Ν. 1599/1986, με την οποία δηλώνει το χρόνο απόκτησης 
του ακινήτου ή του δικαιώματος επί ακινήτου καθώς 
και ότι δεν είχε υποχρέωση να το συμπεριλάβει στη 
δήλωση Φ.Α.Π. και ΕΝ.Φ.Ι.Α. των εν λόγω ετών. Στην 
υπεύθυνη δήλωση επισυνάπτεται φωτοτυπία του τίτλου 
κτήσης του ακινήτου ή του δικαιώματος επί ακινήτου ή 
οποιοδήποτε άλλο πρόσφορο παραστατικό, κατά περί¬ 
πτωση. Η ανωτέρω υπεύθυνη δήλωση υποβάλλεται σε 
δύο αντίγραφα στον αρμόδιο προϊστάμενο Δ.Ο.Υ. Το 
ένα αντίγραφο επιστρέφεται θεωρημένο, προκειμένου 
να επισυναφθεί στο οικείο συμβολαιογραφικό έγγραφο. 

Η ίδια ως άνω διαδικασία ακολουθείται για τη λήψη 
πιστοποιητικού από νομικό πρόσωπο, που δεν έχει υπο¬ 
χρέωση υποβολής δήλωσης Φ.Α.Π. και ΕΝ.Φ.Ι.Α.. Στην πε¬ 
ρίπτωση αυτή, στην υπεύθυνη δήλωση επισυνάπτονται 
τα παραστατικά τα οποία αποδεικνύουν ότι το νομικό 
πρόσωπο απαλλάσσεται από την υποχρέωση υποβολής 
δήλωσης Φ.Α.Π. και ΕΝ.Φ.Ι.Α.. 

4. Αυτός που αποδέχεται αγοραπωλησία ακινήτου ή 
δικαιώματος επί ακινήτου μετά από τελεσίδικη δικαστι¬ 
κή απόφαση, με την οποία φυσικό ή νομικό πρόσωπο 
καταδικάστηκε σε δήλωση βουλήσεως, απαιτείται να 
υποβάλει κυρωμένο αντίγραφο της απόφασης αυτής 
στον αρμόδιο προϊστάμενο Δ.Ο.Υ. του φυσικού ή νομικού 
προσώπου, που καταδικάστηκε, πριν από την αποδοχή. 

Η δικαστική απόφαση υποβάλλεται σε δύο (2) αντίτυ¬ 
πα, από τα οποία το ένα επιστρέφεται θεωρημένο για 
να επισυναφθεί, αντί του πιστοποιητικού στο οικείο 
συμβόλαιο. 

Η ίδια ως άνω διαδικασία εφαρμόζεται ανάλογα και 
στην περίπτωση κατά την οποία συντάσσεται περίληψη 
κατακυρωτικής έκθεσης επί αναγκαστικού πλειστηρι- 
ασμού, οπότε ο υπερθεματιστής υποβάλλει κυρωμένο 
αντίγραφο της κατακυρωτικής έκθεσης. Σε περίπτωση 
εκούσιου πλειστηριασμού, κατά τη σύνταξη της κατα¬ 
κυρωτικής έκθεσης, η υποχρέωση προσκόμισης του 
πιστοποιητικού περιορίζεται στα πρόσωπα εκείνα με 
επιμέλεια των οποίων επισπεύδεται η κατά τη διαδικα¬ 
σία του πλειστηριασμού εκποίηση των ακινήτων. 

5. Το πιστοποιητικό ΕΝ.Φ.Ι.Α. εκδίδεται αποκλειστικά 
ηλεκτρονικά, εκτός από τις κατωτέρω περιπτώσεις: 

ί. Πιστοποιητικό, το οποίο χορηγείται για αποβιώσα- 
ντα. 

μ. Πιστοποιητικό νομικών προσώπων για τα έτη 2010 
έως και 2013. 

μι. Πιστοποιητικό το οποίο χορηγείται σε φορολο¬ 
γούμενο, ο οποίος έχει ανεξόφλητες ληξιπρόθεσμες 
οφειλές Φ.Α.Π. και ΕΝ.Φ.Ι.Α. 

ίν. Πιστοποιητικό το οποίο χορηγείται με παρακράτη¬ 
ση του αναλογούντος φόρου. 

ν. Πιστοποιητικό το οποίο χορηγείται σε πρόσωπο που 
έχει εξουσιοδοτηθεί για τη λήψη του με ειδικό προς τού¬ 
το πληρεξούσιο. Εφόσον υπάρχει δυνατότητα έκδοσης 
του πιστοποιητικού ηλεκτρονικά, χρησιμοποιείται τούτο. 

6. Το ακίνητο ή το δικαίωμα επί ακινήτου, περιγρά- 
φεται στο πιστοποιητικό ΕΝ.Φ.Ι.Α., όπως αυτό έχει ανα¬ 
γράφει κατ’ έτος στις δηλώσεις Φ.Α.Π. και ΕΝ.Φ.Ι.Α. Στις 
περιπτώσεις κατά τις οποίες, στις δηλώσεις Φ.Α.Π. και 
ΕΝ.Φ.Ι.Α., υπάρχει απόκλιση ως προς την αναγραφή των 
περιγραφικών στοιχείων του ακινήτου ή του δικαιώμα¬ 
τος επί ακινήτου ή δεν έχει δηλωθεί μέρος ή όλο αυτού, 
ενώ υπήρχε σχετική υποχρέωση, το πιστοποιητικό εκδί- 
δεται μετά την υποβολή των απαιτούμενων δηλώσεων 
Φ.Α.Π. και ΕΝ.Φ.Ι.Α. με την ορθή απεικόνιση του ακινή¬ 
του ή του δικαιώματος επί ακινήτου και την καταβολή 
του συνόλου του αναλογούντος φόρου, προσαυξήσεων, 
τόκων και προστίμων. Αν υπάρχει απόκλιση ως προς 
την περιγραφή του ακινήτου ή του δικαιώματος επί 
ακινήτου, γιατί μεταβλήθηκε η κατάστασή του ή γιατί 
ο φορολογούμενος ακολούθησε νομοθεσία, αποφάσεις 
ή εγκυκλίους, που όριζαν άλλως, το πιστοποιητικό επι¬ 
συνάπτεται, αφού ελεγχθεί η ορθότητά του από τον 
αρμόδιο για τη μνημόνευση, επισύναψη ή παραλαβή του. 

7. Σε περίπτωση τροποποίησης σύστασης οριζόντιας 
ιδιοκτησίας, όσον αφορά κοινόχρηστο και κοινόκτητο 
χώρο ακινήτου, προκειμένου να ορισθεί ότι τμήμα αυτού 
θα ανήκει κατ’ αποκλειστική χρήση ή θα αποτελεί πα¬ 
ρακολούθημα συγκεκριμένης οριζόντιας ιδιοκτησίας ή 
ενσωματώνεται σε αυτήν, δεν απαιτείται η μνημόνευση 
και επισύναψη του πιστοποιητικού από τους λοιπούς 
συνιδιοκτήτες του ακινήτου, οι οποίοι συμπράττουν 
στην πράξη αυτή, εφόσον δεν πραγματοποιείται ουδε- 
μία μεταβολή στις δικές τους οριζόντιες ιδιοκτησίες ή 
στα ποσοστά συνιδιοκτησίας αυτών επί του ακινήτου. 

8. Στις περιπτώσεις κατά τις οποίες στο συμβολαι¬ 
ογραφικό έγγραφο αναγράφονται στοιχεία οικοπέδου 
ή γηπέδου διαφορετικά από τα αναγραφόμενα στον 
τίτλο κτήσης, λόγω νεότερης καταμέτρησης, τότε το 


πιστοποιητικό για τα έτη 2010 έως και 2013 θα εκδοθεί 
με τα περιγραφικά στοιχεία του τίτλου κτήσης, ενώ για 
το έτος 2014 και επόμενα έτη ισχύουν τα οριζόμενα στις 
οικείες διατάξεις του Ν. 4223/2013. Αν οικόπεδο έχει ανα¬ 
γράφει για όλα ή κάποια από τα έτη 2010 έως και 2013 
με μεγαλύτερη επιφάνεια από αυτήν που αναγράφεται 
στον τίτλο κτήσης του, δεν απαιτείται τροποποίηση 
της δήλωσης Φ.Α.Π. του οικείου έτους. 

9. Τα μνημονευόμενα και επισυναπτόμενα στο συμβο¬ 
λαιογραφικό έγγραφο πιστοποιητικά ΕΝ.Φ.Ι.Α. εκδίδο- 
νται για τα πέντε (5) προηγούμενα από τη σύνταξη του 
συμβολαιογραφικού εγγράφου έτη, ανεξάρτητα από το 
χρόνο μεταγραφής του. 

10. Το πιστοποιητικό ΕΝ.Φ.Ι.Α. ισχύει μέχρι την 31η Δε¬ 
κεμβρίου του έτους έκδοσής του και δεν επιτρέπεται η 
χρήση κυρωμένου αντιγράφου αυτού. 

Αρθρο 2 

Διαδικασία χορήγησης πιστοποιητικού σε νομικά 
πρόσωπα 

1. Το πιστοποιητικό ΕΝ.Φ.Ι.Α για τα έτη 2010 έως και 
2013 χορηγείται από τον αρμόδιο, κατά την παράγραφο 
2 του άρθρου 1 της παρούσας, προϊστάμενο Δ.Ο.Υ., στον 
οποίο υποβάλλεται σχετική αίτηση, ενώ το πιστοποιη¬ 
τικό ΕΝ.Φ.Ι.Α. έτους 2014 και επομένων ετών χορηγείται 
ηλεκτρονικά. 

Ο τύπος και το περιεχόμενο της αίτησης καθώς και 
του πιστοποιητικού έχει ως το συνημμένο υπόδειγμα 
1. Η αίτηση υποβάλλεται σε δύο (2) αντίτυπα, εκ των 
οποίων το πρώτο χορηγείται συμπληρωμένο στο νομικό 
πρόσωπο. 

Ο τύπος και το περιεχόμενο του ηλεκτρονικού πιστο¬ 
ποιητικού έχει ως το συνημμένο υπόδειγμα 2. 

2. Δικαίωμα υποβολής της αίτησης και λήψης του πι¬ 
στοποιητικού ΕΝ.Φ.Ι.Α. ή των υπεύθυνων δηλώσεων της 
παραγράφου 3 του άρθρου 1 της παρούσας, έχουν οι 
νόμιμοι εκπρόσωποι των νομικών προσώπων ή πρόσω¬ 
πα που έχουν ειδικά προς τούτο εξουσιοδοτηθεί από 
αυτούς. 

Σε περίπτωση κληρονομιαίας περιουσίας που τελεί 
υπό εκκαθάριση, η οποία έχει καταληφθεί υπέρ νομι¬ 
κού προσώπου με τον όρο της εκτέλεσης κοινωφελών 
ή φιλανθρωπικών έργων, το πιστοποιητικό χορηγείται 
στον εκτελεστή διαθήκης, για το διάστημα που τη δια¬ 
χειρίζεται και τη διοικεί, ή σε πρόσωπα που έχουν ειδικά 
προς τούτο εξουσιοδοτηθεί από αυτόν. 

Σε περίπτωση νομικού προσώπου το οποίο έχει τεθεί 
σε εκκαθάριση ή βρίσκεται κάτω από αναγκαστική δια¬ 
χείριση, το πιστοποιητικό χορηγείται στον εκκαθαριστή 
ή στον προσωρινό διαχειριστή του νομικού προσώπου, 
ανάλογα, ή σε πρόσωπα που έχουν ειδικά προς τούτο 
εξουσιοδοτηθεί από αυτούς. 

Σε περίπτωση νομικού προσώπου το οποίο έχει κηρυ¬ 
χθεί σε κατάσταση πτώχευσης, το πιστοποιητικό χορη¬ 
γείται στο σύνδικο της πτώχευσης ή σε πρόσωπα που 
έχουν ειδικά προς τούτο εξουσιοδοτηθεί από αυτόν. 

Αρθρο 3 

Διαδικασία χορήγησης πιστοποιητικού σε φυσικά 
πρόσωπα 

1. Το πιστοποιητικό ΕΝ.Φ.Ι.Α. εκδίδεται ηλεκτρονικά 
σε φυσικό πρόσωπο, ενεργό χρήστη των υπηρεσιών 
του ΤαχίεπβΙ. Ηλεκτρονικό πιστοποιητικό εκδίδεται για 

κάθε Α.ΤΑ.Κ. χωριστά. Ο τύπος και το περιεχόμενο του 
πιστοποιητικού έχει ως το συνημμένο υπόδειγμα 2. 

2. Το πιστοποιητικό χορηγείται χειρόγραφα από τον 
αρμόδιο, κατά την παράγραφο 2 του άρθρου 1 της πα¬ 
ρούσας, προϊστάμενο Δ.Ο.Υ., στον οποίο υποβάλλεται 
σχετική αίτηση, αποκλειστικά και μόνο στις περιπτώσεις 
της παραγράφου 5 του άρθρου 1 της παρούσας. 

Ο τύπος και το περιεχόμενο της αίτησης καθώς και 
του πιστοποιητικού έχει ως το συνημμένο υπόδειγμα 
1. Η αίτηση υποβάλλεται σε δύο (2) αντίτυπα, εκ των 
οποίων το πρώτο χορηγείται συμπληρωμένο στο φο¬ 
ρολογούμενο. 

3. Δεν χορηγείται το πιστοποιητικό ΕΝ.Φ.Ι.Α. για δικαι¬ 
ώματα επί αγροτεμαχίων φυσικών προσώπων για τα έτη 
2010 έως και 2013. Στις περιπτώσεις αυτές δεν μνημο¬ 
νεύεται και δεν επισυνάπτεται πιστοποιητικό ΕΝ.Φ.Ι.Α.. 

Αρθρο 4 

Πιστοποιητικό για την καταχώριση της αποδοχής 
κληρονομιάς. 

Για τη μεταγραφή ή την καταχώριση πράξης αποδο¬ 
χής κληρονομιάς ακολουθούνται ανάλογα τα οριζόμενα 
στα άρθρα 1, 2 και 3 της παρούσας. Το πιστοποιητικό ή 
την υπεύθυνη δήλωση, κατά περίπτωση, υποχρεούται να 
το προσκομίζει ο κληρονόμος, ο οποίος ήταν υπόχρεος 
στην υποβολή δήλωσης για τα αντίστοιχα έτη. 

Γ ια τα υπόλοιπα έτη, μέχρι τη συμπλήρωση των πέντε 
ετών, προσκομίζεται από τον κληρονόμο για τον αποβι- 
ώσαντα πιστοποιητικό ΕΝ.Φ.Ι.Α., το οποίο χορηγείται χει¬ 
ρόγραφα από τον αρμόδιο, σύμφωνα με την παράγραφο 
2 του άρθρου 1 της παρούσας, προϊστάμενο Δ.Ο.Υ. του 
αποβιώσαντος, μετά από αίτηση των νομιμοποιούμενων 
κληρονόμων ή ενός εξ αυτών. 

Αρθρο 5 

Χορήγηση πιστοποιητικού σε ειδικές περιπτώσεις 

1. Στις περιπτώσεις κατά τις οποίες απαιτείται η μνη- 
μόνευση και επισύναψη ή η προσκόμιση πιστοποιητι¬ 
κού ΕΝ.Φ.Ι.Α. και ο φορολογούμενος έχει ανεξόφλητες 
οφειλές από διαφορετικές πηγές, συμπεριλαμβανομέ¬ 


νων των Φ.Α.Π. κα ΕΝ.Φ.Ι.Α., οι οποίες έχουν υπαχθεί σε 
ρύθμιση καταβολής, υποβάλλει αίτηση σύμφωνα με το 
υπόδειγμα 1 και το πιστοποιητικό χορηγείται από τον 
αρμόδιο Προϊστάμενο Δ.Ο.Υ. αφού συμπληρωθεί το υπό¬ 
δειγμα 3. Προκειμένου να χορηγηθεί το πιστοποιητικό 
αυτό ακολουθείται η κατωτέρω διαδικασία: 

α) αφού διαπιστωθεί από το τμήμα συμμόρφωσης 
και σχέσεων με τους φορολογουμένους της Δ.Ο.Υ. ότι 
το ακίνητο ή το δικαίωμα επί ακινήτου περιλαμβάνε¬ 
ται με τα ίδια στοιχεία στη δήλωση Φ.Α.Π. και ΕΝ.Φ.Ι.Α. 
για όσα έτη αιτείται το πιστοποιητικό, υπολογίζεται 
ο επιμεριστικά αναλογών φόρος ακίνητης περιουσίας 
ανά έτος, ο οποίος αναγράφεται στο υπόδειγμα 3, με 
τα λοιπά στοιχεία της βεβαίωσης του φόρου. Στο ίδιο 
υπόδειγμα αναγράφεται το σύνολο των αναλογούντων 
Φ.Α.Π. και ΕΝ.Φ.Ι.Α., που αφορούν ακίνητα για τα οποία ο 
φορολογούμενος έχει ήδη λάβει πιστοποιητικό ΕΝ.Φ.Ι.Α. 
του ιδίου έτους, καθώς και το σύνολο του φόρου που 
πρέπει να καταβληθεί, προκειμένου να χορηγηθεί το 
οικείο πιστοποιητικό. 

β) το τμήμα εσόδων της Δ.Ο.Υ. αναγράφει το υπόλοιπο 
του φόρου, που πρέπει να καταβληθεί, τις προσαυξή¬ 
σεις, τόκους και πρόστιμα επ’ αυτού, το συνολικό ποσό 
και τα στοιχεία του χρέους προς καταβολή. 

γ) μετά την εξόφληση του ποσού επισυνάπτονται στην 
αίτηση χορήγησης του πιστοποιητικού το συμπληρωμέ¬ 
νο υπόδειγμα 3 της παρούσας καθώς και φωτοτυπίες 
του ηλεκτρονικού αποδεικτικού καταβολής ή του δι¬ 
πλοτύπου είσπραξης. 

2. Γ ια τη χορήγηση πιστοποιητικού της παραγράφου 
4 του άρθρου 54Α του Ν. 4174/2013 απαιτείται η υπο¬ 
βολή αίτησης από το φορολογούμενο σύμφωνα με το 
συνημμένο υπόδειγμα 4. Ο τύπος και το περιεχόμενο 
του πιστοποιητικού έχουν ως το συνημμένο υπόδειγ¬ 
μα 5. Για τη διαδικασία χορήγησης του πιστοποιητικού 
ακολουθείται ανάλογα η παράγραφος 1 του παρόντος. 

Αρθρο 6 

Στην παρούσα επισυνάπτονται πέντε (5) υποδείγματα, 
τα οποία αποτελούν αναπόσπαστο μέρος αυτής. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΥΠΟΔΕΙΓΜΑ 1 


Αριθ. Πρωτ.:_ 

ΑΙΤΗΣΗ ΧΟΡΗΓΗΣΗΣ ΠΙΣΤΟΠΟΙΗΤΙΚΟΥ ΑΡΘΡΟΥ 54Α ν. 4174/2013 
ΣΤΟΙΧΕΙΑ ΠΡΟΣΩΠΟΥ Προς τη Δ.Ο.Υ.:_ 

ΟΝΟΜΑΤΕΠΩΝΥΜΟ Ή ΕΠΩΝΥΜΙΑ:_ 

ΑΦΜ:_ Δ/ΝΣΗ:_ 

ΣΤΟΙΧΕΙΑ ΝΟΜΙΜΟΥ ΕΚΠΡΟΣΩΠΟΥ □ ΠΛΗΡΕΞΟΥΣΙΟΥ □ 

ΟΝΟΜΑΤΕΠΩΝΥΜΟ:_ΑΦΜ:_ ΑΔΤ: 

Δ/ΝΣΗ:_ 

ΣΤΟΙΧΕΙΑ ΕΓΓΡΑΦΟΥ ΝΟΜΙΜΗΣ ΕΚΠΡΟΣΩΠΗΣΗΣ - ΠΛΗΡΕΞΟΥΣΙΟΥ 


Παρακαλώ να μου χορηγήσετε πιστοποιητικό του άρθρου 54Α ν. 4174/2013, προκειμένου να το χρησιμοποιήσω για 

, για το κατωτέρω ακίνητο όπως εμφανίζεται στις δηλώσεις ΕΝΦΙΑ 

έτους/ετών 

(αιτιολογία) 

ή/και* 

ΦΑΠ έτους*/ετών* με αύξοντα*/αύξοντες* 

αριθ μό */αριθ μούς* 


ως εξής: 


(περιγραφικά στοιχεία ακινήτου) 

Ημερομηνία: 


Ο/Η αιτ.: 



ΕΛΛΗΝΙΚΗ ΔΗΜΟΚΡΑΤΙΑ 
ΥΠΟΥΡΓΕΙΟ ΟΙΚΟΝΟΜΙΚΩΝ 
ΓΕΝΙΚΗ ΓΡΑΜΜΑΤΕΙΑ ΔΗΜ. ΕΣΟΔΩΝ 
Δ.Ο.Υ._ 

ΠΙΣΤΟΠΟΙΗΤΙΚΟ 
Αρ. 54Α ν. 4174/2013 

Ο Προϊστάμενος της Δ.Ο.Υ. _ πιστοποιεί ότι ο φορολογούμενος _ 

_με Α.Φ.Μ._συμπεριέλαβε το ανωτέρω ακίνητο στη/στις δήλωση/δηλώσεις 

φόρου ακίνητης περιουσίας (ΦΑΠ) έτους/ετών_* και ενιαίου φόρου ιδιοκτησίας ακινήτων 

(ΕΝΦΙΑ) έτους /ετών_* και για το ακίνητο αυτό έχει εξοφληθεί ο αναλογών φόρος βάσει δήλωσης όλων 

των αναγραφομένων ετών/έχει απαλλαγεί βάσει δήλωσης. 

Για τα ως άνω οριζόμενα έτη ο ΦΑΠ και ο ΕΝΦΙΑ έχουν εξοφληθεί /έχουν ρυθμιστεί ** και ο φορολογούμενος είναι 
ενήμερος ως προς τη ρύθμιση. 

* Συμπληρώνεται κατά περίπτωση ** Διαγράφεται κατά περίπτωση 

Το πιστοποιητικό ισχύει μέχρι την 31η Δεκεμβρίου_ 

Το Ελληνικό Δημόσιο επιφυλάσσεται για τον τυχόν μετ’ έλεγχο φόρο. 

Ο Προϊστάμενος της Δ.Ο.Υ._ 


Ημερομηνία 


































ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

ΥΠΟΔΕΙΓΜΑ 2 

ΕΛΛΗΝΙΚΗ ΔΗΜΟΚΡΑΤΙΑ 
ΥΠΟΥΡΓΕΙΟ ΟΙΚΟΝΟΜΙΚΩΝ 
ΓΕΝΙΚΗ ΓΡΑΜΜΑΤΕΙΑ ΔΗΜ. ΕΣΟΔΩΝ 
Δ.Ο.Υ._ 

ΠΙΣΤΟΠΟΙΗΤΙΚΟ 
Αρ. 54Αν. 4174/2013 

Πιστοποιείται ότι το ακίνητο με τα στοιχεία: 

(παρατίθεται πίνακας με τον ΑΤΑΚ και αναλυτικά τα στοιχεία του ακινήτου σύμφωνα με τα στοιχεία της 
δήλωσης στοιχείων ακινήτων, με βάση την οποία πραγματοποιήθηκε η τελευταία εκκαθάριση ΕΝΦΙΑ ή 
ΦΑΠ, για κάθε έτος) 

Έχει περιληιρθεί στη/στ ις δήλωση/δηλώσεις φόρου ακίνητης περιουσίας (ΦΑΠ) έτους/ετών 

_* και ενιαίου φόρου ιδιοκτησίας ακινήτων (ΕΝΦΙΑ) έτους /ετών_* του 

φορολογουμένου_με Α.Φ.Μ._ και για το ακίνητο αυτό 

{ονοματεπώνυμο/επωνυμία του φορολογούμενου) 

έχει εξοφληθεί ο αναλογών φόρος βάσει δήλωσης όλων των αναγραφομένων ετών/έχει απαλλαγεί 
βάσει δήλωσης. 

Για τα ως άνω οριζόμενα έτη έχει εξοφληθεί ο ΦΑΠ και ο ΕΝΦΙΑ /έχουν ρυθμιστεί και ο 
φορολογούμενος είναι ενήμερος ως προς τη ρύθμιση. 

Το πιστοποιητικό ισχύει μέχρι την 31η Δεκεμβρίου_ 

Το Ελληνικό Δημόσιο επιφυλάσσεται για τον τυχόν μετ’ έλεγχο φόρο 



* Συμπληρώνεται κατά περίπτωση 


Η Γενική Γραμματέας Δημοσίων Εσόδων 










ΕΛΛΗΝΙΚΗ ΔΗΜΟΚΡΑΤΙΑ 


8 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

ΥΠΟΔΕΙΓΜΑ 4 

Αριθ. Πρωτ.:_ 

ΑΙΤΗΣΗ ΧΟΡΗΓΗΣΗΣ ΠΙΣΤΟΠΟΙΗΤΙΚΟΥ ΑΡΘΡΟΥ 54Α ν. 4174/2013 

Προς τη Δ.Ο.Υ.:_ 

ΕΠΩΝΥΜΙΑ ή ΟΝΟΜΑΤΕΠΩΝΥΜΟ* :_ 

ΑΦΜ:_ Δ/ΝΣΗ ΕΔΡΑΣ ή ΚΑΤΟΙΚΙΑΣ *:_ 

ΣΤΟΙΧΕΙΑ ΝΟΜΙΜΟΥ ΕΚΠΡΟΣΩΠΟΥ □ ΠΛΗΡΕΞΟΥΣΙΟΥ □ 

ΟΝΟΜΑΤΕΠΩΝΥΜΟ:_ ΑΦΜ:_ ΑΔΤ: 

Δ/ΝΣΗ:_ 

ΣΤΟΙΧΕΙΑ ΕΓΓΡΑΦΟΥ ΝΟΜΙΜΗΣ ΕΚΠΡΟΣΩΠΗΣΗΣ - ΠΛΗΡΕΞΟΥΣΙΟΥ 


Παρακαλώ να μου χορηγήσετε πιστοποιητικό του άρθρου 54Α ν. 4174/2013, προκειμένου να το 

χρησιμοποιήσω για_, για το κατωτέρω ακίνητο όπως εμφανίζεται 

(αιτιολογία) 

στις δηλώσεις ενιαίου φόρου ιδιοκτησίας ακινήτων έτους/ετών_ή/και* ΦΑΠ έτους*/ετών* 

_ με αύξοντα*/αύξοντες* αριθμό*/αριθμούς*_ 


ως εξής: 


(περιγραφικά στοιχεία ακινήτου) 


Το συμβολαιογραφικό έγγραφο θα συνταχθεί από το συμβολαιογράφο με τα εξής στοιχεία: 


ΕΠΩΝΥΜΟ ή 

ΕΠΩΝΥΜΙΑ 

ΟΝΟΜΑ 

ΠΟΛΗ 

ΑΦΜ 

ΑΡΙΘΜΟΣ ΜΗΤΡΩΟΥ 

ΣΥΜΒΟΛΑΙΟΓΡΑΦΙΚΟΥ 

ΣΥΛΛΟΓΟΥ 







ο οποίος, εντός τριών (3) εργασίμων ημερών από τη σύνταξη του συμβολαιογραφικού εγγράφου, 
υποχρεούται να καταβάλει το συνολικά οφειλόμενο ποσό Φ.Α.Π. και ΕΝ.Φ.Ι.Α. και πρόσθετων φόρων, 
προσαυξήσεων, τόκων και προστίμων για το συγκεκριμένο ακίνητο 

Ημερομηνία: Ο/Η αιτ.: 



























ΕΛΛΗΝΙΚΗ ΔΗΜΟΚΡΑΤΙΑ _,_ 

ΥΠΟΥΡΓΕΙΟ ΟΙΚΟΝΟΜΙΚΩΝ (τόπος) (ημερομηνία) 

Δ.Ο.Υ._ Αρ. Πρωτ_ 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 2 Ιανουάριου 2015 
Η Γενική Γραμματέας Δημοσίων Εσόδων 
ΑΙΚΑΤΕΡΙΝΗ ΣΑΒΒΑΪΔΟΥ 

